Edgar Wallace

Edgar Wallace (kodanikunimega Richard Horatio Edgar Wallace; 1. aprill 1875 Greenwich – 10. veebruar 1932 Hollywood) oli inglise ajakirjanik ja kirjanik. Ta oli viljakas põnevus- ja kriminaalromaanide autor, aga ka näitekirjanik ja stsenarist, sealhulgas filmi "King Kong" stsenarist. 1969. aastal asutas kirjaniku noorem tütar Penelope Wallace organisatsiooni The Edgar Wallace Society. Richard Horatio Edgar Wallace kasvas üles kasulapsena kalakaupmees Dick Freemani peres. Poisi pärisvanemad olid näitlejad Polly Richards ja Richard Horatio Edgar Marriott, kes kasutas valenime Walter Wallace. Pärast kooli poolelijätmist töötas Edgar kummivabrikus, traaleril, piimamehena ja ajalehemüüjana. Aastatel 1893–1896 teenis ta väeosas Royal West Kent Regiment ja saadeti Lõuna-Aafrikasse. Pärast Teist buuri sõda, kus ta teenis meditsiiniväeosas, sai temast Reutersi ja London Daily Maili korrespondent. Esimene kriminaalromaan "Ministri hukkamine" ilmus 1905. aastal. Pärast seda kirjutas või dikteeris kirjanik 20 aasta vältel üle pooleteistsaja romaani. 1920. aastate lõpul kirjutas Wallace oma esimesed stsenaariumid, mispeale kutsuti ta Hollywoodi. Tema viimaseks, lõpetamata tööks jäi "King Kongi" käsikiri. Edgar Wallace suri 57-aastaselt kopsupõletikku. "Sanders jõelt. 15 aastat Kesk-Aafrika inimsööjate juures" – Sanders of the River, 1911; eesti keeles: Elu, 1929 sarjas "Elu lugemisvara"; nr 30 ja 31 "Bosambo" – Bosambo of the River, 1914; eesti keeles: A. Palgi, 1939 "Ministri hukkamine" – The Four Just Men, 1905; eesti keeles: Loodus, 1931, Looduse universaal-biblioteek ; nr 175–176 "Kolm õiglast" – The Three Just Men, 1926; eesti keeles: Postimees, 1927 "Üheksa hangeldajat" – The Nine Bears (ameerika pealkiri: The Other Man; ilmus ka The Cheaters), 1910; eesti keeles: Loodus, 1932 sarjas "Tänapäeva romaan" nr 2 "Börsihaide vandenõu"; Kuldsulg, 1997 "Naljahammas" – The Joker või The Colossus, 1926; eesti keeles: Turist, 1939 ja Kuldsulg, 1996 sarjas "Meisterdetektiivid" "Valge mask" – White Face, 1931; eesti keeles: Kuldsulg, 1996 sarjas "Meisterdetektiivid" "Neljas katk" – The Fourth Plague, 1913; eesti keeles: Eesti Raamat, 1996 sarjas "Mirabilia" "Mees, kes ostis Londoni" – The Man Who Bought London, 1915; eesti keeles: Loodus, 1930; Looduse universaal-biblioteek nr 146–149, Kuldsulg, 1995 ja Force Majeure, 1995 "Surma meloodia" (ka Surmameloodia)– The Melody of Death, 1915; eesti keeles: Loodus, 1931; Looduse universaal-biblioteek nr 163–164 ja Kuldsulg, 1999 "Salamaja" – The Secret House, 1917; eesti keeles: Kuldsulg, 1999 "Kollaste nartsisside saladus" – The Daffodil Mystery, 1920 (ameerika pealkiri: The Daffodil Murder); eesti keeles: Ajalehe joonealune Virulane, 1931 "Kollase nartsissi mõistatus"; Loodus, 1937 sarjas "Kriminaalromaan" nr 1 "Punane ring" – The Crimson Circle, 1922; eesti keeles: Elu, 1930 "Tulipunane ring"; "Kuldsulg, 1994 "Vaimude org" – The Valley of Ghosts, 1922; eesti keeles: Loodus, 1934 sarjas Tänapäeva romaan nr 31, Kuldsulg, 1994 ja Eesti Päevaleht, 2004 "Kadunud miljon" – The Missing Million, 1923; eesti keeles: Kaja, 1924 ja Kuldsulg, 1997 "Roheline Kütt" – The Green Archer, 1923; eesti keeles: Union, 1928 sarjas "U ilukirjandus"; 3. kd. ja Kuldsulg, 2003 "Londoni saladuslikud silmad" – The Dark Eyes Of London, 1924; eesti keeles: Kuldsulg, 1996 sarjas "Meisterdetektiivid" "Kolme Tamme saladus" – The Three Oak Mystery, 1924; eesti keeles: Loodus, 1935 sarjas "Tänapäeva romaan" nr 46 ja Perioodika, 1994 "Öö tütred" – The Daughters of the Night, 1925; eesti keeles: Kuldsulg, 1995 sarjas "Meisterdetektiivid" "Võlur" – The Gaunt Stranger, 1925 (ameerika pealkiri: The Ringer); eesti keeles: Elu, 1930 "Teisik"; Eesti Raamat, 1994 sarjas "Mirabilia" "Konnajõuk" – The Fellowship of the Frog, 1925; eesti keeles: Kuldsulg, 1996 sarjas "Meisterdetektiivid" "Sinine käsi" – The Blue Hand, 1925; eesti keeles: Kuldsulg, 1998 "Õudne salkkond" – The Terrible People, 1926; eesti keeles: Elu, 1927 "Inspektor Longi seiklused"; Elu, 1928 "Julm jõuk"; "Kuldsulg, 2001 "Seitsme lukuga uks" – The Door with Seven Locks, 1926; eesti keeles: Elu, 1929 sarjas "Elu lugemisvara"; nr 33 ja 34 ja Kuldsulg, 1996 sarjas "Meisterdetektiivid" "Must munk" – The Black Abbot, 1926; eesti keeles: Kuldsulg, 1997 "Korter 2" – Flat 2, 1927; eesti keeles: Katariina, 2003 "Valerahategija" – The Forger, 1927; eesti keeles: Kuldsulg, 1998 "Kuldne iidol" – The Golden Hades, 1929; eesti keeles: Perioodika, 1994 "Varas öös" – The Thief in the Night, 1930; eesti keeles: Kuldsulg, 1996 sarjas "Meisterdetektiivid" "Mees Carlton-hotellis" – The Man at the Carlton, 1931; eesti keeles: Kuldsulg, 1996 sarjas "Meisterdetektiivid" "Hirmunud tütarlaps" – The Frightened Lady, 1933; eesti keeles: Olion, 1993 "S.O.S."; Loodus, 1938 ja Force Majeure, 1994 "Düsseldorfi mõrvar"; Estotrükk, 1930 ja Kuldsulg, 1996 sarjas "Meisterdetektiivid" "Käed üles!"; Pauson, 1996 "Hertsog agulis" – The Duke in the Suburbs, 1909; eesti keeles: Loodus, 1932 sarjas "Tänapäeva romaan" nr 10, Birgitta, 1994 ja Ronk, 1996 Edgar Wallace kirjutas koos Merian C. Cooperiga 1932. aastal 110-leheküljelise käsikirja hiiglaslikust gorillast Kongist. Aasta hiljem valminud filmis käsikirja täies ulatuses ei kasutatud. Esimest korda avaldati stsenaarium romaanina 1976, eesti keeles ilmus teos Kuldsule kirjastuselt 1994. aastal. Mälestused / Edgar Wallace; A. Palgi, 1940 "Information about Edgar Wallace Society". Originaali arhiivikoopia seisuga 24. juuli 2011. Vaadatud 11. märtsil 2011. "Edgar Wallace (1875–1932) – in full Richard Horatio Edgar Wallace". Originaali arhiivikoopia seisuga 27. veebruar 2011. Vaadatud 11. märtsil 2011. Edgar Wallace. Biography and Works. The Literature Network Saksamaa fännileht Edgar Wallace Society Bosambo.Teos digiteerituna digitaalarhiivis DIGAR Sanders jõelt.Teos digiteerituna digitaalarhiivis DIGAR